97/684/EY: Komission päätös, tehty 10 päivänä lokakuuta 1997, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen tehdyn päätöksen 93/195/ETY muuttamisesta (ETA:n kannalta merkityksellinen teksti)



Virallinen lehti nro L 287 , 21/10/1997 s. 0049 - 0053



KOMISSION PÄÄTÖS, tehty 10 päivänä lokakuuta 1997, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen tehdyn päätöksen 93/195/ETY muuttamisesta (ETA:n kannalta merkityksellinen teksti) (97/684/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 19 artiklan ii kohdan, sekä katsoo, että komission päätöksen 93/195/ETY (2), sellaisena kuin se on viimeksi muutettuna päätöksellä 97/160/EY (3), mukaan rekisteröityjen hevosten takaisintuonti raveja, kilpailuja ja kulttuuritapahtumia varten tapahtuneen tilapäisen maastaviennin jälkeen rajoitetaan hevosiin, jotka ovat olleet kolmannessa maassa alle kolmekymmentä päivää, yhteisön alkuperää olevien hevosten Sydneyn olympialaisiin vuonna 2000 sekä niiden esikisoihin osallistumisen helpottamiseksi tätä ajanjaksoa olisi pidennettävä alle 90 päiväksi, yhteisön alkuperää olevien hevosten Arabiemiirikunnissa pidettävään vuotuiseen Dubai Racing World Cupiin osallistumisen helpottamiseksi tätä ajanjaksoa olisi pidennettävä alle 90 päiväksi, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/195/ETY seuraavasti: 1. Korvataan 1 artiklan kolmas luetelmakohta seuraavasti: "- jotka ovat osallistuneet vuoden 2000 olympiakisoihin Sydneyssä tai niiden esikisoihin ja täyttävät tämän päätöksen liitteessä III olevan mallin mukaisessa terveystodistuksessa esitetyt vaatimukset". 2. Korvataan liite III tämän päätöksen liitteellä I. 3. Lisätään 1 artiklaan neljäs luetelmakohta seuraavasti: -" jotka ovat osallistuneet Dubai Racing World Cupiin ja täyttävät tämän päätöksen liitteessä IV olevan mallin mukaisessa terveystodistuksessa esitetyt vaatimukset". 4. Lisätään liitteeksi IV tämän asetuksen liite II. 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä lokakuuta 1997. Komission puolesta Franz FISCHLER Komission jäsen (1) EYVL L 224, 18.8.1990, s. 42 (2) EYVL L 86, 6.4.1993, s. 1 (3) EYVL L 62, 4.3.1997, s. 39 LIITE I "LIITE III >KAAVION ALKU> TERVEYSTODISTUS vuoden 2000 olympialaisiin Sydneyssä tai niiden esikisoihin osallistuneiden rekisteröityjen hevosten takaisintuontia varten alle 90 päivää kestäneen tilapäisen maastaviennin jälkeen Todistuksen numero: Lähettävä kolmas maa: AUSTRALIA Vastuussa oleva ministeriö: MINISTRY OF AGRICULTURE (maatalousministeriö) I. Hevosen tunnistustiedot a) Tunnistusasiakirjan numero: b) Vahvistaja: (toimivaltaisen viranomaisen nimi) II. Hevosen alkuperä Hevonen lähetetään: (lähetyspaikka) Hevonen lähetetään: (määräpaikka) lentokoneessa: (lennon numero) Lähettäjän nimi ja osoite: Vastaanottajan nimi ja osoite: III. Terveystiedot Minä, allekirjoittanut vakuutan, että edellä mainittu hevonen täyttää päätöksen 93/195/ETY liitteessä II olevan III kohdan, a, b, c, e, f, g ja h alakohdassa esitetyt vaatimukset, että sitä on pidetty virallisesti hyväksytyillä tiloilla virallisessa eläinlääkärin valvonnassa siitä lähtien, kun se saapui Australian alueelle ............................ (alle 90 päivää), ja että sitä on pidetty kyseisenä aikana erillisissä tiloissa päästämättä sitä kosketuksiin, paitsi kilpailujen aikana, sellaisten hevosten kanssa, joiden terveydellinen asema ei ole sama. IV. Eläin lähetetään Australiassa virallisesti hyväksytyllä desinfiointiaineella etukäteen puhdistetussa ja desinfioidussa kulkuneuvossa. V. Tämä todistus on voimassa 10 päivää. Päivämäärä Paikka Virkaeläinlääkärin leima ja allekirjoitus (1) Nimi ja asema suuraakkosin (1) Leiman on oltava eri värinen kuin painettu teksti.>KAAVION LOOPU> " LIITE II "LIITE IV >KAAVION ALKU> TERVEYSTODISTUS Dubai Racing World Cupiin osallistuneiden rekisteröityjen hevosten takaisintuontia varten alle 90 päivää kestäneen tilapäisen maastaviennin jälkeen Todistuksen numero: Lähettävä kolmas maa: ARABIEMIIRIKUNNAT Vastuussa oleva ministeriö: MAATALOUSMINISTERIÖ I. Hevosen tunnistustiedot a) Tunnistusasiakirjan numero: b) Vahvistaja: (toimivaltaisen viranomaisen nimi) II. Hevosen alkuperä Hevonen lähetetään: (lähetyspaikka) Hevonen lähetetään: (määräpaikka) lentokoneessa: (lennon numero) Lähettäjän nimi ja osoite: Vastaanottajan nimi ja osoite: III. Terveystiedot Minä, allekirjoittanut vakuutan, että edellä mainittu hevonen täyttää päätöksen 93/195/ETY liitteessä II olevan III kohdan, a, b, c, e, f, g ja h alakohdassa esitetyt vaatimukset, että sitä on pidetty tartuntaa levittäviltä hyönteisiltä suojatuissa virallisesti hyväksytyissä tiloissa virallisessa eläinlääkärin valvonnassa siitä lähtien, kun se saapui Arabiemiirikuntien alueelle ............................ (alle 90 päivää), ja että sitä on pidetty kyseisenä aikana erillisissä tiloissa päästämättä sitä kosketuksiin, paitsi kilpailujen aikana, sellaisten hevosten kanssa, joiden terveydellinen asema ei ole sama. IV. Eläin lähetetään Arabiemiirikunnissa virallisesti hyväksytyllä desinfiointiaineella etukäteen puhdistetussa ja desinfioidussa kulkuneuvossa. V. Tämä todistus on voimassa 10 päivää. Päivämäärä Paikka Virkaeläinlääkärin leima ja allekirjoitus (1) Nimi ja asema suuraakkosin (1) Leiman on oltava eri värinen kuin painettu teksti.>KAAVION LOOPU> "